U-I-245/13
Natisni
Opravilna št.:
U-I-245/13
Datum odločitve:
14. 11. 2013
ECLI:
ECLI:SI:USRS:2013:U.I.245.13
Akt:
Statut Luke Koper, d. d., 28. čl.
Izrek:
Zahteva za oceno ustavnosti in zakonitosti ter pobuda za začetek postopka za oceno ustavnosti in zakonitosti 28. člena Statuta Luke Koper, d. d., se zavržeta.
Evidenčni stavek:
V postopku za oceno ustavnosti in zakonitosti predpisa Ustavno sodišče ni poklican za presojo akta, ki po svoji pravni naravi ni predpis.
Geslo:
1.2.51.3.6 - Ustavno sodstvo - Vrste vlog - Aktivna legitimacija v postopku pred Ustavnim sodiščem - Predlagatelj - Reprezentativni sindikat za območje države.
1.5.51.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje zahteve.
1.5.51.1.27.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Aktov poslovanja/aktov internega značaja.
Pravna podlaga:
Člen 25.1, 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
akt podjetja oz. družbe
Vlagatelj:
Združenje svetov delavcev slovenskih podjetij, Kranj in drugi
Datum vloge:
22. 10. 2013
Vrsta odločitve:
sklep
Vrsta rešitve:
zavrženje
Dokument:
US30261
Dokument v PDF obliki:
U-I-245-13.pdf
135 KB
Prenesite datoteko
U-I-245/13-7
14. 11. 2013
SKLEP
Ustavno sodišče je v postopku za preizkus pobude Združenja svetov delavcev slovenskih podjetij, Kranj, ki ga zastopa generalni sekretar Mato Gostiša, in Sveta delavcev Luke Koper, d. d., Koper, ki ga zastopa predsednik Nebojša Topič, ter v postopku za oceno ustavnosti in zakonitosti, začetem z zahtevo Slovenske zveze sindikatov Alternativa, Ljubljana, ki jo zastopa predsednik Zdenko Lorber, na seji 14. novembra 2013
sklenilo:
Zahteva za oceno ustavnosti in zakonitosti ter pobuda za začetek postopka za oceno ustavnosti in zakonitosti 28. člena Statuta Luke Koper, d. d., se zavržeta.
OBRAZLOŽITEV
1. Pobudnika in predlagatelj izpodbijajo spremenjen in dopolnjen 28. člen Statuta Luke Koper, d. d. (v nadaljevanju Statut), ki ga je skupščina družbe sprejela 7. 10. 2013. Ta določa, da nadzorni svet lahko predčasno odpokliče predsednika uprave, člane uprave in delavskega direktorja iz razlogov, kot so določeni v zakonu. Menijo, da je izpodbijana določba v očitnem nasprotju z drugim odstavkom 183. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12 in 82/13 – ZGD-1).
2.
Na podlagi prvega odstavka 160. člena Ustave Ustavno sodišče odloča o ustavnosti in zakonitosti zakonov, podzakonskih aktov, predpisov lokalnih skupnosti in splošnih aktov, izdanih za izvrševanje javnih pooblastil. Statut, katerega določba se izpodbija, po svoji pravni naravi ni predpis ali splošni akt, izdan za izvrševanje javnih pooblastil. Je interni akt delniške družbe, s katerim se urejajo statusna in druga vprašanja, pomembna za njeno delovanje. Ker Ustavno sodišče za njegovo presojo ni pristojno, je zahtevo in pobudo zavrglo.
3. Ustavno sodišče je sprejelo ta sklep na podlagi prvega in tretjega odstavka 25. člena Zakona o Ustavnem sodišču (Uradni list RS, št. 64/07 – uradno prečiščeno besedilo in 109/12 – ZUstS) ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik